През 1923 година селото е обезлюдено. Правителството на Гърция извършва репресии върху жителите на Драмско, избивайки или прогонвайки негръцкото население. Жителите на Белен емигрират в Турция. През 1927 година името на селото е сменено от "Далия" ("Ντάλια") на "Потамаки" ("Ποταμάκι"). През 1928 година в Дала са заселени 22 гръцки семейства със 72 души - бежанци от Турция. Селото е отново обезлюдено в периода 1940-1949 година по време на Втората световна война или по време на Гражданската война в Гърция.